Cioloș: E nevoie de anticipate

Dacian Cioloș, președintele PLUS, spune într-o postare pe Facebook că e nevoie de organizarea de alegeri anticipate ca urmare a ”degringoladei” guvernării. El blamează ”situația catastrofală în care actuala guvernare a Coaliției PSD-ALDE a adus țara”, dar nu oferă o soluție tehnică pentru declanșarea anticipatelor, o soluție politică niciodată utilizată în România.

Postarea lui Dacian Cioloș:

Întreaga degringoladă a actualei guvernări demonstrează necesitatea organizării unor alegeri anticipate. Situația catastrofală în care actuala guvernare a Coaliției PSD-ALDE a adus țara reclamă o relegitimare la urne a majorității. Este nevoie de un guvern care să aibă susținere clară în Parlament, pe baza votului cetățenilor.

E nevoie de un nou proiect clar de guvernare, cu viziune pe termen lung. Falimentul statului ne arată că orice fel de improvizații și guvernări fără viziune dăunează interesului general.

Este nevoie de deplina înțelegere a rolului Alianței USR PLUS, mai cu seamă în aceste momente critice pentru România.

Foto: Contul personal de Facebook